Hva gjør du når du blir pålagt en oppgave som strider mot din samvittighet?
Valgets kval i arbeidslivet.
SAMVITTIGHETSKONFLIKT: Det er ikke vanskelig å nevne eksempler på konflikter som kan oppstå når ansatte opplever at de av samvittighetsgrunner ikke kan utføre oppgaver som følger med jobben. Foto: NTB SCANPIX Vis mer
Publisert fredag 02. oktober 2015 - 04:00
«Du bør lytte til din samvittighet». Mange vil nok umiddelbart kunne slutte seg til den oppfordringen. Mange har kanskje også oppfordret sine barn til å gjøre nettopp det. Men hva vil det si å lytte til sin samvittighet?
Hva om det innebærer at du ikke kan utføre arbeidsoppgaver du er pålagt å utføre? Hva om det innebærer at du ikke kan holde deg innenfor lovverket? Ja, hva om det krenker andre mennesker? Bør du fortsatt lytte til din samvittighet?